**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 21.12.2022, ora 08.00 – 22.12.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 22.12.2022, ora 07.00**

**RÂURI**

**Debitele au fost în scădere**, exceptând râurile din bazinele Vedea, Bârlad, bazinele inferioare ale Argeșului și Ialomiței, afluenții Prutului şi cele din Dobrogea, unde au fost staționare și cursul inferior al Mureșului, unde au fost în creștere prin propagare.

Formațiunile de gheață (gheață la maluri şi năboi) existente s-au menținut fără modificări importante pe râurile din Moldova şi pe cele nordul şi centrul țării şi au fost în restrângere şi diminuare pe cele din vest.

Curge năboi (zăpadă înghețată în albie) pe cursurile superioare ale Mureșului și Bistriței (afluent al Siretului).

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Vedea, Siret (exceptând cursul superior al Sucevei și bazinul superior și mijlociu al Bistriței), Prut (exceptând cursul superior), bazinele inferioare ale Argeșului și Ialomiței, pe cele din Dobrogea și mai mici (sub 30%) pe râurile din bazinele hidrografice: Tazlău, Râmnicu Sărat, Bârlad și Jijia.

**Se situează peste:**

-**COTA DE INUNDAȚIE** râul Tur la stația hidrometrică Micula (310+4) – jud. SM.

**Debitele vor fi în scădere**, exceptând râurile din bazinele Vedea şi Bârlad, afluenții Prutului, precum şi cele din Dobrogea, unde vor fi staționare.

Sunt posibile creşteri de niveluri şi debite pe unele râuri din vestul țării ca urmare a precipitațiilor prognozate.

Formațiunile de gheață (gheaţă la maluri şi năboi) existente vor în restrângere, diminuare şi eliminare.

Ca urmare a propagării viiturii formate anterior se va mai situa peste **COTA DE ATENȚIE** râul Tur la stația hidrometrică Micula - (270+15)-jud. SM.

**DUNĂRE**

**Debitul la intrarea în ţară** (secţiunea Baziaş) în intervalul 21-22.12.2022 **a fost în scădere, având valoarea de** **7800 m3/s**, peste media multianuală a lunii **decembrie (5200 m3/s).**

În aval de Porțile de Fier debitele au fost în creștere pe sectoarele Gruia-Calafat și Zimnicea-Tulcea și în scădere pe sectorul Bechet-Turnu Măgurele.

**Debitul la intrarea în ţară** (secţiunea Baziaş) **va fi** **în scădere (7600 m3/s).**

În aval de Porțile de Fier debitele vor fi în scădere pe sectorul Gruia-Zimnicea şi în creștere pe sectorul Giurgiu-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 24 mc/s;

-r. Dâmbovița: ac. Văcărești: 4 mc/s;

-CA2: 2.5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 2.25 mc/s.

Debitul râului Crișul Alb în secțiunea Crișcior este 6,77 mc/s.

**2.** **Situaţia meteorologică în intervalul 21.12.2022, ora 08.00 –22.12.2022, ora 06.00**

**În ţară,** în zonele joase din Oltenia, Muntenia, vestul Dobrogei și în jumătatea de sud a Moldovei vremea a fost rece și predominant închisă, cu nebulozitate stratiformă, pe alocuri ceață cu depunere de chiciură și trecător fulguieli. În celelalte regiuni vremea s-a încălzit și a devenit caldă pentru acestă dată, chiar deosebit de caldă în zonele montane (maxime de 12...13 grade în Carpații Meridonali și de Curbură). Cerul a fost variabil cu înnorări seara și noaptea în vestul, nord-vestul și parțial în centrul și nordul țării. Vântul a suflat slab până la moderat, cu unele intensificări în zona montană înaltă și în Delta Dunării, iar izolat și trecător și în Moldova. Stratul de zăpadă este prezent doar local în zona montană înaltă, unde măsura, peplatformele stațiilor meteorologice, până la 35...39 cm în Munții Călimani și Bucegi. Temperaturile maxime s-au încadrat între -3 grade la Băilești, Slatina, Bechet, Giurgiu, Roșiorii de Vede și Stolnici și 12 grade la Câmpulung, iar la ora 06 valorile termice erau cuprinse între -7 grade la Drăgășani și 8 grade la Sulina.

**Observaţie:** în intervalul de diagnoză au fost în vigoare 22 atenționări cod galben pentru fenomene meteorologice periculoase imediate, dintre care 8 emise de către CNPM pentru Muntenia, 6 emise de către SRPV Constanța, 6 emise de către SRPV Craiova și 2 de către SRPV Bacău.

**La Bucureşti** vremea a fost rece. Nebulozitatea joasă a persistat, iar în unele cartiere trecător a fulguit. Vântul a suflat slab până la moderat. Temperatura maximă a fost de -2 grade la Filaret și Băneasa și -1 grad la Afumați, iar la ora 06 se înregistrau -4 grade.

**3. Prognoza meteorologică în intervalul 22.12.2022, ora 08.00–23.12.2022, ora 8.00**

**În ţară** valorile termice vor fi mai ridicate decât cele normale în ultima decadă a lunii decembrie în cea mai mare parte a teritoriului, dar cu precădere în zonele montane și submontane și în extremitatea de sud-est. Cerul va avea înnorări, iar mai ales spre seară și noaptea va ploua slab în Crișana, Maramureș, local în Banat și izolat în Transilvania și nordul Moldovei. În zona montană înaltă, în general la altitudini mai mari de 1500 m vor fi precipitații mixte. Izolat, mai ales în centrul țării, se va forma polei. În sudul și estul teritoriului local va fi nebulozitate joasă sau ceață, iar trecător burniță sau fulguială. Vântul va sufla slab și moderat, cu unele intensificări în zona montană înaltă, îndeosebi a Carpaților Orientali, unde rafalele vor atinge 70...80 km/h. Temperaturile maxime se vor încadra în general între 0 și 10 grade, iar cele minime în majoritatea lor între -4 și 4 grade.

**La Bucureşti,** îndeosebi în prima parte a zilei și noaptea nebulozitatea stratiformă va persista, iar trecător va fi ceață asociată cu depunere de chiciură și fulguială. Temperatura maximă se va situa în jurul valorii de 1 grad, iar cea minimă va fi de -2...0 grade. Vântul va sufla slab până la moderat.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 20.12.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită** **la staţiile: B-9, B-14** (municipiul București)**, B-10** (comuna Chiajna, jud. Ilfov), **B-11** (orașul Bragadiru, jud. Ilfov)**, B-26, B-27** (orașul Voluntari, jud. Ilfov), **B-28** (comuna Glina, jud. Ilfov), **B-29** (orașul Otopeni, jud. Ilfov), **B-30** (comuna Mogoșoaia, jud. Ilfov), **MS-1, MS-2** (municipiul Târgu Mureș), **AB-2** (municipiul Sebeș), **BV-6** (municipiul Codlea), **BT-1** (municipiul Botoșani), **CJ-2, CJ-3**, **CJ-4** (municipiul Cluj-Napoca), **BZ-2** (municipiul Râmnicu Sărat), **CL-3** (comuna Modelu), **PH-1, PH-5** (municipiul Ploiești), **AR-1** (municipiul Arad).

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare